projecte-aina/catalan_government_crawling huggingface dataset:
La Universitat Autònoma de Barcelona i l'Escola d'Administració Pública de Catalunya van organitzar conjuntament un taller semipresencial impartit per l'Autoritat Catalana de Protecció de Dades, per analitzar les diferents manifestacions del principi de transparència en la gestió de la informació pública i la regulació del dret d'accés, prevista a la llei catalana 19/2014, del 29 de desembre, de transparència, accés a la informació pública i bon govern, i a la llei estatal 19/2013, de 9 de desembre.
En primer lloc, conèixer el règim del dret d'accés a la informació: continguts, límits, procediment i garanties.
Així mateix, identificar quina informació s'ha de fer pública, i com fer-ho, i reflexionar i debatre sobre aquesta qüestió.
I, finalment, saber ponderar i conjugar el drets d'accés a l'expedient administratiu de les persones interessades amb d'altres drets i interessos afectats pel procediment.
La formació va anar a càrrec d'Eva García, inspectora de l'Autoritat Catalana de Protecció de Dades.
Les sessions presencials van tenir lloc el 5 i el 12 de març de 2018, de 09.00 a 14.00 hores, al seminari F de la Facultat de Veterinària de la Universitat Autònoma, Edifici V, Travessera dels Turons, Bellaterra.
Seminari F de la Facultat de Veterinària de la Universitat Autònoma de Barcelona, Edifici V
L'Escola d'Administració Pública de Catalunya va organitzar una sessió formativa, per analitzar les diferents manifestacions del principi de transparència en la gestió de la informació pública i la regulació del dret d'accés, prevista a la llei catalana 19/2014, del 29 de desembre, de transparència, accés a la informació pública i bon govern, i a la llei estatal 19/2013, de 9 de desembre.
Aquesta activitat persegueix diversos objectius.
En primer lloc, conèixer el règim del dret d'accés a la informació: continguts, límits, procediment i garanties.
D'una altra banda, identificar quina informació s'ha de fer pública, i com fer-ho, i reflexionar i debatre sobre aquesta qüestió.
I, finalment, saber ponderar i conjugar el drets d'accés a l'expedient administratiu de les persones interessades amb d'altres drets i interessos afectats pel procediment.
La formació, adreçada al personal de les administracions locals, va anar a càrrec de Carles San José, cap de l'Àrea d'Inspecció de l'Autoritat Catalana de Protecció de Dades.
Les sessions presencials van tenir lloc el 6 i el 13 de març de 2018, de 09.00 a 14.00 hores, a l'Escola d'Administració Pública de Catalunya, carrer Girona, 20, de Barcelona.
Escola d'Administració Pública de Catalunya, carrer Girona, 20, de Barcelona.
El Departament de Territori i Sostenibilitat va organitzar aquest taller conjuntament amb l'Escola d'Administració Pública de Catalunya, per analitzar les diferents manifestacions del principi de transparència en la gestió de la informació pública i la regulació del dret d'accés, prevista a la llei estatal 19/2013 i a la llei catalana 19/2014.
Al llarg de la sessió, es van abordar els aspectes més controvertits del dret d'accés a la informació pública i, també, la ponderació necessària per evitar la col·lisió d'aquest dret amb altres drets.
Els objectius de la sessió van ser conèixer el règim del dret d'accés, identificar quina informació s'ha de publicar, i com fer-ho, i saber conjugar el dret d'accés a l'expedient administratiu de les persones interessades amb altres drets i interessos afectats pel procediment.
La formació va anar a càrrec d'Oriol València, inspector de l'Autoritat Catalana de Protecció de Dades.
Les sessions presencials van tenir lloc el 6 i el 13 de març de 2018, de 09.00 a 14.00 hores, al Departament de Territori i Sostenibilitat, avinguda de Josep Tarradellas, 2-6, Barcelona.
L'Autoritat Catalana de Protecció de Dades (APDCAT) va celebrar, en el marc del Mobile World Congress, amb l'assistència de 150 persones del sector de la tecnologia i la privacitat, la jornada "La revolució del blockchai n: una eina eficaç per al compliment del Reglament europeu de protecció de dades?".
L'acte, celebrat al Mobile World Center amb la col·laboració de la fundació Mobile World Capital Barcelona, va reunir experts per analitzar com la tecnologia blockchain pot contribuir a la privacitat i la protecció de dades.
I és que el blockchain, s'està consolidant com una de les tecnologies del futur: no només pel fet d'estar descentralitzada i eliminar els intermediaris, sinó també pel seu funcionament amb mecanismes d'encriptació.
Fins ara, aquesta tecnologia s'ha utilitzat principalment en el sector financer, però aviat formarà part d'altres aspectes del dia a dia de les persones.
La directora de l'APDCAT, M. Àngels Barbarà, i el director general de Telefónica Catalunya, Comunitat Valenciana, Regió de Múrcia i Illes Balears, Kim Faura, van inaugurar l'acte.
Al llarg de les seves intervencions, van contextualitzar la importància que una tecnologia com el blockchain pot tenir per a la privacitat, en el context de la posada en marxa del Reglament general de protecció de dades (RGPD), que serà de compliment obligat a partir del 25 de maig d'aquest mateix any.
El blockchain és considerat pels seus defensors un avenç significatiu, ja que garanteix alts nivells de traçabilitat i seguretat en les transaccions en línia, especialment pel que fa a la integritat de la informació.
La directora de l'APDCAT va destacar que el passat 1 de febrer la Comissió Europea va crear l'Observatori i Fòrum Blockchain, per fer el seguiment de la influència d'aquesta tecnologia en el desenvolupament de serveis digitals i transaccions de nous models de negoci en diferents àmbits, ja que pot arribar a transformar el model de transaccions econòmiques.
També va comentar que s'ha de tenir present que l'RGPD vol reforçar els drets de les persones i les obligacions del responsable i de l'encarregat del tractament i, per tant, qualsevol innovació en què l'ús de les dades personals sigui rellevant s'ha de moure en un entorn de confiança, transparència i responsabilitat.
En la seva ponència "Responsabilitat proactiva i seguretat al Reglament general de protecció de dades", Santiago Farré, cap de l'Assessoria Jurídica de l'Autoritat Catalana de Protecció de Dades, va fer èmfasi en els principis de seguretat i responsabilitat proactiva ( accountability ).
També va participar a l'acte Toni Lozano, doctor en matemàtiques i enginyer informàtic, que va parlar del blockchain i la seguretat i la privacitat en el processament de les dades.
Finalment, Xavier Foz, soci de Roca Junyent; Eloi Font, soci de Font Advocats; Juan Miguel Pérez, CEO de Finboot, i Albert Santisteve, director IT Advisory de KPMG, van debatre sobre els aspectes legals del blockchain, els reptes de l'RGPD i del blockchain i van exposar casos d'ús en l'entorn d'aquesta tecnologia.
John Hoffman a l'espai de l'APDCAT al Youth Mobile Festival Barcelona
John Hoffman, el primer executiu de GSMA (una associació d'operadors de mòbils i companyies) i responsable de l'organització del Mobile World Congress, el principal congrés de telefonia mòbil del món, va visitar l'espai de l'Autoritat Catalana de Protecció de Dades al Youth Mobile Festival (YOMO).
La fira de la tecnologia mòbil que dirigeix Hoffman s'ha celebrat a Barcelona i paral·lelament, per segona vegada consecutiva, ha organitzat el YOMO.
Es tracta d'un espai adreçat als menors i joves, amb l'objectiu de portar l'aprenentatge de l'aula a la vida real mitjançant la demostració de les oportunitats professionals disponibles en l'ecosistema del mòbil i del sector STEAM (Science, Technology, Engineering, Art and Mathematics).
Durant quatre dies, el YOMO Barcelona ha rebut als alumnes, en una enorme exposició de ciència i tecnologia en la qual l'Autoritat Catalana de Protecció de Dades ha participat amb una sèrie de tallers, dissenyats per dotar els joves d'habilitats transversals que els ajudin a fer servir la tecnologia mòbil de la forma més eficaç possible, però també de la manera més segura i intel·ligent.
Els tallers de l'Autoritat estan dissenyats per:
Així, els tres tallers que l'APDCAT ha impartit als prop de 1.000 alumnes en català, castellà i anglès al llarg del Youth Mobile Festival, i que ha pogut visitar John Hoffman són:
El Consell de Col·legis de Secretaris Interventors i Tresorers (CSITAL) de Barcelona i la Federació de Municipis de Catalunya (FMC) organitzen una jornada, amb la col·laboració de l'Autoritat Catalana de Protecció de Dades (APDCAT).
La primera part de la jornada es desenvoluparà de 9.00 a 13.00 hores i es dedicarà íntegrament a l'adaptació dels ens locals al nou Reglament europeu de protecció de dades personals (UE) 2016/679, d'aplicació directa a partir del 25 de maig de 2018, amb l'objectiu d'analitzar-ne les principals novetats.
També es comentarà el Projecte de llei orgànica de protecció de dades de caràcter personal.
Per part de l'equip de l'APDCAT hi intervindrà M. Àngels Barbarà, directora de l'Autoritat Catalana de Protecció de Dades, que inaugurarà la jornada amb la ponència "Aspectes més rellevants de l'RGPD en l'àmbit dels ens locals".
Santiago Farré, cap de l'Assessoria Jurídica, exposarà els principis i les bases jurídiques de l'RGPD.
Joana Marí, delegada de protecció de dades de l'Autoritat, parlarà del delegat de protecció de dades com a figura clau a les organitzacions.
Ramón Miralles, coordinador d'Auditoria i Seguretat de la Informació, tractarà de l'enfocament al risc a l'RGPD i Carles San José, cap de l'Àrea d'Inspecció, exposarà la tutela de drets, el règim sancionador i altres garanties a l'RGPD.
El segon bloc de la jornada, que tindrà lloc de 16.00 a 18.00 hores, estarà dedicat a l'estat actual de la gestió de l'impost sobre increment del valor dels terrenys de naturalesa urbana.
L'acte tindrà lloc el proper 13 de març de 2018, a l'Auditori del Col·legi Oficial d'Agents Comercials de Barcelona, carrer Casp, 130, edifici COACB, Barcelona.
Per a la inscripció i més informació, podeu consultar el programa de l'acte.
Auditori del Col·legi Oficial d'Agents Comercials de Barcelona (edifici COACB)
L'Autoritat Catalana de Protecció de Dades participa en aquest acte, organitzat pel Centre de Protecció de Dades Personals de la Defensoria del Poble de la Ciutat Autònoma de Buenos Aires, amb motiu de la setmana de l'ús segur d'Internet a l'Argentina.
Al llarg de les diferents sessions, es tractaran les problemàtiques relacionades amb el marc normatiu de protecció de dades en l'entorn virtual.
Per part de l'Autoritat Catalana de Protecció de Dades i mitjançat el sistema de videoconferència hi participarà Joana Marí, responsable d'Avaluació i Estudis Tecnològics i delegada de protecció de dades, que exposarà les accions que porta a terme l'Autoritat en l'àmbit dels menors i joves: la creació i l'evolució del projecte Menors, Internet i tecnologies: créixer i conviure en un món digital; els tallers sobre habilitats per fer servir la tecnologia mòbil de forma més eficaç, segura i intel·ligent; i les accions adreçades als més petits, perquè comprenguin la importància de navegar de forma segura per Internet.
L'acte se celebrarà a la ciutat de Buenos Aires el 14 de març de 2018, a les 12.15 hores, hora local, a l'Oficina de la Defensoria del Poble de la Ciutat Autònoma de Buenos Aires, avinguda Belgrano, 673, Buenos Aires.
Oficina de la Defensoria del Poble de la Ciutat Autònoma de Buenos Aires
Davant l'èxit de la primera edició de la jornada i la sol·licitud massiva per assistir-hi, l'Autoritat Catalana de Protecció de Dades en va organitzar una segona sessió per ajudar les entitats en el procés d'aplicació efectiva del Reglament general de protecció de dades europeu.
L'objectiu va ser facilitar, a totes les entitats dins de l'àmbit d'actuació de l'Autoritat, els mitjans necessaris perquè puguin aplicar la normativa europea de protecció de dades a les seves organitzacions.
Al llarg de l'acte, es van presentar les tasques que han de desenvolupar els delegats de protecció de dades de les entitats, organitzacions i institucions i es van presentar els instruments que l'Autoritat posa a la seva disposició.
Hi va intervenir Santiago Farré, cap de l'Assessoria Jurídica de l'APDCAT, que va fer la ponència "Un nou horitzó per a la protecció de dades", en la qual va destacar que el nou Reglament incorpora un element clau: la responsabilitat proactiva i demostrable en el tractament de dades, l' acccountability.
Va fer referència, també, al conjunt d'obligacions que estableix el Reglament.
La responsable d'Avaluació i Estudis Tecnològics i delegada de protecció de dades de l'APDCAT, Joana Marí, va impartir una ponència sobre la importància que, a partir d'ara, adquireix la figura del delegat de protecció de dades (DPD).
El DPD és una peça fonamental per adequar-se al nou Reglament, ja que és la figura encarregada de supervisar, assessorar i garantir que les dades es tracten correctament dins de cada organització.
Així mateix, el DPD serà obligatori per a organismes i autoritats públiques i per a entitats que efectuïn tractaments a gran escala que suposin una avaluació sistemàtica i habitual dels interessats, o entitats que tractin a gran escala categories especials de dades (salut, ideologia, etc.).
En la seva intervenció, el coordinador d'Auditoria i Seguretat de la Informació de l'APDCAT, Ramon Miralles, va presentar les eines telemàtiques i de suport que faciliten el compliment del Reglament europeu, com ara la comunicació de la designació del delegat de protecció dades, la sol·licitud de còpies dels fitxers registrats i la versió 2.0 de la guia d'avaluació d'impacte.
L'acte es va celebrar el 16 de març de 2018, de 10.00 a 13.00 hores, a la sala d'actes del Centre d'Estudis Jurídics i Formació Especialitzada, carrer d'Ausiàs Marc, 40, de Barcelona.
Atesa l'entrada en vigor del nou Reglament europeu de Protecció de Dades, que serà d'obligat compliment a partir del 25 de maig del 2018, es considera oportú realitzar una sessió formativa adreçada als directius administracions catalanes i del seu sector públic.
Donar a conèixer les principals novetats del Reglament europeu de protecció de dades i les implicacions que suposa la seva aplicació.
9,00 a 9,30 h - Benvinguda i presentació del Pla de Formació en matèria de protecció de dades
Director de l'Escola d'administració Pública de Catalunya
Directora de l'Autoritat Catalana de Protecció de Dades
9,30 a 12,00 h - Sessió formativa sobre les principals novetats del Reglament europeu de protecció de dades
Cap de l'Àrea d'Inspecció de l'Autoritat Catalana de protecció de Dades
Directius de les administracions catalanes i del seu sector públic
Podeu fer la sol·licitud d'inscripció a través d'aquest enllaç fins al proper 6 d'abril de 2018.
Rebreu un correu de confirmació de la vostra inscripció.
Per a més informació, podeu enviar un missatge a [EMAIL]
Escola d'Administració Pública de Catalunya i Autoritat Catalana de Protecció de Dades
Sala d'actes de l'Escola d'Administració Pública de Catalunya
L'Autoritat Catalana de Protecció de Dades ha dissenyat una aplicació per facilitar la creació i el manteniment del registre d'activitats de tractament, previst a l'article 30 de l'RGPD.
L'objectiu d'aquesta eina és donar suport als responsables del tractament, principalment a les entitats petites, a l'hora de complir aquesta obligació.
L'aplicació permet donar d'alta les diferents activitats de tractament, així com modificar-les i donar-les de baixa quan sigui necessari.
Així mateix, permet generar un document de les activitats de tractament que consten en aquest registre d'activitats de tractament, per poder-lo publicar, si escau.
Aquesta és una primera versió, que anirem millorant.
Per això, qualsevol suggeriment serà benvingut (us podeu adreçar a [EMAIL] ).
Aplicació de registre de les activitats de tractament
Propera conferència: Dimecres, 21 de març, a les 12:30 hores Títol: Incidència de la normativa de protecció de dades sobre el règim d'accés als documents públics Ponent: Josep Matas Balaguer
Carrer Llacuna 162, planta baixa
Les persones interessades en assistir podeu enviar un correu electrònic a [EMAIL] tot indicant el vostre nom i cognoms, i l'entitat pública o privada on treballeu.
Les dades personals que faciliteu passaran a formar part d'un fitxer titularitat de l'Agència Catalana de Protecció de Dades; autoritzeu expressament que siguin tractades per a la gestió de l'assistència a la conferència.
Podeu exercir els drets d'accés, rectificació, cancel·lació i oposició davant l'Agència (carrer Llacuna, 166, 7a planta - 08018 de Barcelona) mitjançant un escrit amb fotocòpia del vostre Document d'Identitat.
Carrer Llacuna, 162, planta baixa
La directora de l'Agència Catalana de Protecció de Dades, Esther Mitjans, va participar els dies 12 i 13 de març de 2007 en dues jornades de treball de l'OCDE (Organizació per a la Cooperació i el Desenvolupament Econòmic).
La legislació sobre seguretat de la informació i privacitat varen ser els eixos centrals de les dues trobades, celebrades a París.
La 'Taula rodona sobre cooperació i reforç de la pràctica i la legislació sobre privacitat', que va tenir lloc el 12 de març, va servir per identificar quins són els principals reptes de futur en seguretat de la informació i privacitat, així com per estudiar experiències de cooperació legal en la matèria, en especial en països fronterers.
La Taula, que prenia el relleu de la celebrada a Londres l'octubre de 2006, va servir també per avaluar els acords presos amb anterioritat i aprofundir en la seva posada en pràctica.
El Grup de treball sobre seguretat de la informació i privacitat (WPISP), d'altra banda, es va iniciar el mateix dia 12 de març i va continuar al llarg del dia 13.
Entre els assumptes principals es varen analitzar diverses eines pràctiques de protecció de la privacitat, la seguretat dels sistemes d'informació o les mesures d'identificació electrònica, entre altres.
Cal recordar que aquest grup de treball està composat per una xarxa activa d'experts governamentals, empreses i societat civil; amb l'objectiu de mantenir la protecció de la privacitat i la seguretat en les activitats digitals.
Documents de la 'Taula rodona sobre cooperació i reforç de la legislació' de l'OCDE
Més informació sobre el Grup de treball sobre seguretat de la informació i privacitat de l'OCDE
L'Agència Catalana de Protecció de Dades celebrarà el pròxim 25 d'abril una jornada sobre la relació entre la protecció de dades personals i la investigació biomèdica en els Estats plurinacionals i federals.
L'acte, que se celebrarà a l'Auditori de l'Institut d'Educació Contínua de la UPF, té per objectiu examinar la tensió existent entre el dret a la protecció de dades i els interessos de la investigació mèdica i genètica.
La jornada comptarà amb la presència de diversos experts del Canadà, Itàlia, Suïssa i Espanya; que intercanviaran experiències sobre el tractament que es dóna als seus respectius països a l'intercanvi de dades en biobancs d'investigadors i a les mesures de garantia de la confidencialitat de la informació personal, entre molts altres aspectes.
Stefano Rodotà, jurista i expresident de l'Autoritat Italiana per a la Protecció de les Dades Personals; Bartha Maria Knoppers, titular de la Càtedra del Canadà en Dret i Medicina; i Carlos Maria Romeo Casabona, director de la Cátedra Interuniversitària de Dret i Genoma Humà, Universitat de Deusto i Universitat del País Basc, són alguns dels ponents que intervindran al llarg de la jornada.
L'acte s'inscriu en la línia d'investigació iniciada per l'Agència Catalana de Protecció de Dades respecte del dret a la protecció de dades de caràcter personal en els Estats plurinacionals i federals, on diferents autoritats de control comparteixen competències en la matèria.
L'organització compta amb la col·laboració de l'Observatori de Bioètica i Dret de la Universitat de Barcelona, l'Institut d'Investigació de Malalties Rares de l'Institut de Salut Carlos III (ISCIII) i la Fundació d'Estudis Canadencs.
L'acte comptarà amb servei de traducció simultània català-castellà-anglès.
Per a més informació, podeu consultar el programa.
Podeu confirmar la vostra assistència al telèfon 93 409 74 82 o al correu electrònic [EMAIL]
Esther Mitjans, directora de l'Agència Catalana de Protecció de Dades, intervé els dies 7 i 8 de maig a la tercera edició del Congrés Internet, Dret i Política (CIDP), organitzat per la Universitat Oberta de Catalunya (UOC).
L'acte, que se celebrarà a la seu de Barcelona Activa, té per objectiu l'estudi dels efectes de les noves tecnologies de la informació i la comunicació en l'àmbit legislatiu i de l'administració pública.
La directora de l'apdcat modera un debat sobre el dret fonamental a la protecció de dades personals en què intervenen altres experts en la matèria, i que s'emmarca en els objectius concrets d'aquesta edició del CIDP.
El congrés vol oferir als professionals, acadèmics i persones interessades un espai de debat i informació tant científica com pràctica de les noves perspectives que s'albiren en aquests àmbits.
Per a això, hi ha organitzades prop d'una desena de conferències i taules rodones que tractaran temes com el copyright, la protecció de dades, la seguretat de la xarxa, els problemes de responsabilitat, el vot electrònic i la nova regulació de l'Administració electrònica.
Al mateix temps, dins el marc del CIDP i en col·laboració amb l'Agència Catalana de Protecció de Dades, la UOC inaugura les Primeres Jornades Professionals IDP, que aquest any estan dedicades a la protecció de dades personals a la universitat.
Les jornades es faran en una sala paral·lela de Barcelona Activa, tenen com a objectiu prioritari l'intercanvi d'experiències i el debat de problemes comuns dels professionals i tècnics responsables de la protecció de dades a la universitat.
L'Agència Catalana de Protecció de Dades va assistir els dies 23 i 24 d'abril al grup de treball d'autoritats de protecció de dades personals celebrat al Parlament finès.
El workshop, que se celebra dos cops per any, té per objectiu compartir experiències, analitzar situacions i plantejar iniciatives per a l'aplicació de la protecció de dades personals des de diverses perspectives.
En aquesta ocasió, el grup de treball va reunir-se en tres sessions plenàries, destinades a tractar els temes comuns més importants; i quatre sessions paral·leles, centrades en l'aplicació de la protecció de dades personals en sectors i aspectes concrets.
En tots dos casos, les autoritats varen compartir experiències en temes com la protecció de dades, Internet i els drets de propietat intel·lectual; el tractament de les dades personals en les noves tècniques de màrqueting directe, la relació entre protecció de dades personals i serveis bancaris; i l'anàlisi de mesures de videovigilància, entre altres.
Les autoritats de protecció de dades també varen coincidir en dos dels dilemes més comuns en les seves experiències: El tractament de les dades personals relatives a la salut, per una banda, i més concretament les mesures de control d'accés a la història clínica, varen ser objecte de debat d'una de les sessions paral·leles més fructíferes.
L'accés a la dades personals publicades en documentació pública, d'altra banda, va ser el tema central d'una de les sessions plenàries.
Cal destacar d'aquesta sessió les aportacions de diverses autoritats que ja han mantingut reunions amb proveïdors de serveis d'Internet per tal de trobar un punt d'equilibri entre el dret a la publicitat de la informació i el dret a la protecció de dades de caràcter personal.
Una de les propostes més interessants de cara a properes reunions del grup de treball la va formular l'autoritat de protecció de dades italiana.
Segons els seus representants, el workshop podria reunir-se per tractar i aprofundir en un sol tema, de manera que un major nombre d'aportacions pogués contribuir a buscar solucions concretes.
Aquesta proposta es presentarà a l'Spring Conference per tal de ser validada, i en cas que sigui aprovada, podria posar-se en pràctica a la propera reunió del grup de treball, que se celebrarà a Lisboa la propera tardor.